જ્યારથી અમુક પ્રજા આ ટોળામાં જોડાઈ છે, મેં કોઈ જ ફિલ્મના લગભગ નકારાત્મક પ્રતિભાવો આવા લોકો દ્વારા નથી સાંભળ્યા. એટલે શું આપણે એમ માની લેવું કે, વર્ષે રિલીઝ થતી ૫૦૦-૬૦૦ ફિલ્મો પણ આવે છે તો એ બધી જ એન્ટિક જ હોય છે…? કે પછી પ્રીમિયર વાળા શોમાં બેસીને મફત જોવા મળતી હોવાથી, અને બેપાંચ મળવાની કે ટિમ સાથે સારા સંબંધની લાલચે આવા લોકો બધી જ ફિલ્મો ઓસ્કાર મેળવવા જેટલી સક્ષમ દર્શાવીને પોતાનો મતલબ કાઢી રહ્યા છે, પણ આ મતલબ વૃત્તિના કારણે ફિલ્મની વાસ્તવિક છબી લોકો સામે નિષ્પક્ષ પણે નથી આવી શકતી. એક રીતે કહીએ તો આ લોકો દર્શકો અને ભાવકો બંને પક્ષોને એવી રીતે છેતરી રહ્યા છે, કે ભવિષ્યમાં ગુજરાતી ફિલ્મો જ લોકો રીવ્યુ જોઈને પણ જોવા નહીં જાય.